Source: http://www.csmploiesti.ro/2019/09/05/echipele-de-handbal-juniori-ale-csm-ploiesti-gata-de-start-debut-cu-dreptul-la-j2/
Timestamp: 2019-09-17 07:27:42+00:00

Document:
Echipele de handbal juniori ale CSM Ploieşti, gata de start! Debut cu dreptul la J2! - CSM Ploiesti
Echipele de handbal juniori ale CSM Ploieşti, gata de start! Debut cu dreptul la J2!
Home / Featured / Echipele de handbal juniori ale CSM Ploieşti, gata de start! Debut cu dreptul la J2!
septembrie5septembrie 5, 2019
Săptămâna aceasta este cea a debutului în noul sezon pentru echipele de handbal juniori 1, 2 şi 3 ale CSM Ploieşti, primul pas fiind făcut chiar astăzi de junioarele 2, pregătite de Robert Comendant.
Fetele au deschis sezonul cu o victorie obţinută în deplasarea de la CSŞ Dinamo Braşov, scor 40-34 (22-21), la capătul unei confruntări în care au condus în marea majoritate a timpului şi s-au desprins imediat după pauză, atunci când, de la 21-22, s-a ajuns la 22-29. Robert Comendant le-a folosit în partida de astăzi pe: A. Floroiu, M. Neagu, M. Popescu – D. Grădişteanu (8 goluri), D. Manole (8), E. Lăcuşteanu (8), V. Gheorghe (5), I. Manolache (3), D. Stanciu (3), B. Andronache (2), M. Radu (1), D. Sicaru (1), A. Tănase (1), Cr. Blidaru.
În acest sezon, fetele fac parte din Seria D, alături de adversara de astăzi şi de CSŞ Târgovişte, HC Activ CSO Plopeni, CSŞ Ploieşti şi CSM Corona Braşov.
În etapa a 2-a, CSM Ploieşti va juca tot în deplasare, sâmbătă, 14 septembrie, la CSŞ Târgovişte.
La finalul săptămânii vor debuta alte trei echipe de handbal juniori ale clubului, astfel:
– juniorii 1, pregătiţi de Silviu Stănescu, joacă pe teren propriu, dar la Brazi (Sala Olimpia este ocupată în weekend), sâmbătă, de la ora 17.30, cu ACS Tectonic Bucureşti; băieţii au fost repartizaţi în Seria D, alături de Gr. Şc. Petrolul Moreni, CSŞ Craiova, CSM Bucureşti, ACS Tonus Bucureşti, CSŞ Caracal şi CSŞ Râmnicu Vâlcea;
– juniorii 3, antrenaţi de Ramona Ştefan, merg, sâmbătă, la Buzău, pentru confruntarea cu formaţia locală HC Junior BB, programată la ora 14.00; din Seria C mai fac parte CSŞ Tecuci, CS Olimpic Mizil, CSŞ Ploieşti, CSM Focşani, CS Orăşenesc Mizil şi ACS Academia Junior Ploieşti;
– junioarele 3, pregătite de Robert Comendant, debutează pe teren propriu, în compania celor de la CSO Tricolorul Breaza, meciul fiind programat duminică, de la ora 11.30, în Sala Tel George, de la Vest; fetele sunt în Seria D, alături de HC Activ CSO Plopeni, CSŞ Ploieşti, CSŞ 6 Bucureşti, CSU Ştiinţa Bucureşti, CSO Voluntari 2005, ACS Academia Junior Ploieşti, Sport Club Curtea de Argeş, ACS Olimpic Mizil şi LPS Piteşti.
Debut promiţător pentru echipele de fotbal juniori C şi D ale CSM Ploieşti!Miruna Ciocîrlan, 4 medalii obţinute în cadrul Turneului Internaţional de la Portimao!

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM